《寄晏上俞士平提学陆良贵秦文仲二教授》
元代·王逢

朱绂青袍映后先，迩来愁过买臣年。
垆头相醵囊须罄，地下谁臣剑莫悬。
淮浪白滔回鲁日，塞氛黄隔姓刘天。
贱名忝在齐民版，为报新芜傍泖田。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。